CELEX: 62010TN0167
Language: lt
Date: 2010-04-07 00:00:00
Title: Byla T-167/10: 2010 m. balandžio 7 d. pareikštas ieškinys byloje Evropaïki Dynamiki prieš Komisiją

19.6.2010   
            
            
               LT
            
            
               Europos Sąjungos oficialusis leidinys
            
            
               C 161/47
            
         
      2010 m. balandžio 7 d. pareikštas ieškinys byloje Evropaïki Dynamiki prieš Komisiją
      
      (Byla T-167/10)
      (2010/C 161/75)
      Proceso kalba: anglų
      
         Šalys
      
      
         Ieškovė: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atėnai, Graikija), atstovaujama advokatų N. Korogiannakis and M. Dermitzakis
      
         Atsakovė: Europos Komisija
      
         Ieškovės reikalavimai
      
      
                  —
               
               
                  Panaikinti 2010 m. sausio 27 d. Generalinio sekretoriato sprendimą SG.E.3/FM/psi — Ares (2010)43764, kuriuo buvo atmestas ieškovės prašymas dėl peržiūrėjimo, kuriuo ji pagal Reglamentą (EB) Nr. 1049/2001 prašė peržiūrėti Informatikos generalinio direktorato 2009 m. rugsėjo 18 d. laiške išdėstytą poziciją, priimtą po to, kai 2009 m. rugpjūčio 14 d. ieškovė pateikė pirminį prašymą susipažinti su visomis kainomis, pasiūlytomis ESP-DESIS 3A daliai.
               
            
                  —
               
               
                  Panaikinti 2010 m. kovo 11 d. Generalinio sekretoriato sprendimą SG.E.3/FM/MIB/rc/psi — Ares(2010)131966, kuriuo buvo atmestas ieškovės prašymas dėl peržiūrėjimo, kuriuo ji pagal Reglamentą (EB) Nr. 1049/2001 prašė peržiūrėti Informatikos generalinio direktorato, Europos Sąjungos leidinių biuro (OP, anksčiau — OPOCE) ir Biudžeto generalinio direktorato atitinkamuose 2009 m. gruodžio 11 d. laiškuose išdėstytas pozicijas, priimtas po to, kai 2009 m. spalio 9 d. ieškovė pateikė pirminius prašymus susipažinti su visomis kainomis, pasiūlytomis ESP, ESP-DIMA ir ESP-DESIS sutarčių (priklausančių Informatikos generalinio direktorato kompetencijai), OPOCE pagrindų sutarčių Nr. 6011, 6102, 6103, 6020, 10042, 6121, 6031 bei 10030 ir Biudžeto generalinio direktorato pagrindų sutarties Nr. BUDG/O101 visoms dalims.
               
            
                  —
               
               
                  Priteisti iš Komisijos ieškovės patirtas išlaidas, susijusias su šiuo ieškiniu, net ir tuo atveju, jei ieškinys būtų atmestas.
               
            
         Ieškinio pagrindai ir pagrindiniai argumentai
      
      Pagrįsdama savo reikalavimus ieškovė teigia, kad Komisija pažeidė Reglamentą Nr. 1049/2001, kai konkrečiai ir individualiai neišnagrinėjo prašyme dėl galimybės susipažinti nurodytų dokumentų tam, kad įvertintų, ar taikomos išimtys, kuriomis remiamasi, ar buvo galima leisti susipažinti iš dalies. Be to, ieškovė tvirtina, kad Komisijos pateiktą pagrindimą, susijusį su ES ekonominės politikos apsauga, komercinių interesų apsauga ir visuomenės saugumu, reikia atmesti kaip visiškai nepagrįstą, nes argumentai, kuriais remiasi Komisija, ieškovės nuomone, yra bendri bei abstraktūs ir neparodo, kad Komisija konkrečiai ir individualiai išnagrinėjo prašomų dokumentų turinį.